


[bookmark: _Hlk235620540]Anexă
La proiectul de decizie nr. 8/1 din ___.07.2026
„Cu privire la amalgamarea voluntară 
a unităților administrativ-teritoriale 
orașul Cimișlia, satele Ciucur-Mingir, 
Topala, Cenac și comunele Ecaterinovca, Javgur și Gradiște” 


Analiza privind respectarea condițiilor de bază și criteriilor pentru amalgamarea voluntară a unităților administrativ-teritoriale orașul Cimișlia, satele Ciucur-Mingir, Topala, Cenac și comunele Ecaterinovca, Javgur și Gradiște.
În conformitate cu prevederile pct. 25 din Metodologia privind amalgamarea voluntară a unităților-administrativ teritoriale, aprobată prin Hotărarea Guvernului nr. 925/2023, a fost realizată analiza îndeplinirii condițiilor de bază și criteriilor obligatorii de amalgamare voluntară, după cum urmează:
1. Continuitatea teritorială:
Teritoriile orasului Cimișlia si ale satelor Ciucur-Mingir, Topala, Cenac și comunelor Ecaterinovca, Javgur și Gradiște formează un spațiu teritorial continuu, având hotare comune, fără enclave sau alte discontinuități teritoriale, fapt care asigură coeziunea teritorială esențială pentru administrarea eficientă și gestionarea optimă a resurselor comune.
 Suprafețele teritoriale ale localităților participante sunt următoarele: 
- orașul Cimișlia – 146,16 km²; 
- satul Ciucur-Mingir – 44,46 km²; 
- satul Topala – 23,26 km²; 
- satul Cenac – 50,02 km²;
- comuna Ecaterinovca – 40,33 km²;
- comuna Javgur – 22,64 km²;
- comuna Gradiște – 43,90 km²;
Astfel, suprafața totală a viitoarei unități administrativ-teritoriale amalgamate va constitui 370,77 km².
2. Populația minim de 3 000 de locuitori: 
[bookmark: _Hlk235015281]Potrivit datelor Biroului National de Statistică, numărul total al populației cu reședinta obișnuită este următorul: orasul Cimișlia — 8883 locuitori, satul Ciucur-Mingir — 837 locuitori, satul Topala — 399 locuitori, satul Cenac — 875 locuitori, comuna Ecaterinovca — 918 locuitori, comuna Javgur — 895 locuitori, comuna Gradiște – 1120 locuitori. Astfel, populatia cumulată a celor patru localități este de 13.927 locuitori, depășind cu mult pragul minim obligatoriu de 3.000 locuitori și asigurând premise optime pentru dezvoltarea socio-economică durabilă și administrarea eficientă a serviciilor publice locale. 

3. Distanța maximă până la centrul administrativ
      Distanța dintre centrul administrativ stabilit în orașul Cimișlia și centrele administrative ale satelor vizate nu depășește distanța de 15 km. Astfel, distanțele și timpii aproximativi de deplasare sunt următorii: către satul Ciucur-Mingir – circa 12 km (13 minute), către satul Topala – circa 13 km (15 minute), către satul Cenac – circa 12 km (10 minute), către comuna Ecaterinovca – circa 8 km (10 minute) către comuna Javgur – circa 14 km (21 minute), și către comuna Gradiște – 14 km (15 minute). Infrastructura rutieră existentă asigură o conectivitate eficientă între localitățile vizate și centrul administrativ, facilitând accesul populației la serviciile publice și exercitarea atribuțiilor administrative în condiții de accesibilitate și operativitate.
4. Determinarea centrului administrativ al UAT amalgamate:
[bookmark: _Hlk233897354]     În urma analizei realizate, centrul administrativ al unitatii administrativ-teritoriale amalgamate a fost determinat conform urmatoarelor criterii: numarul total de locuitori, capacitatea fiscală per locuitor și capacitatea de furnizare a serviciilor publice. Pe baza acestor criterii, orasul Cimișlia, avand cel mai mare scor cumulat (3 puncte), a fost desemnat drept centru administrativ al unitatii amalgamate, conform Anexei.
5. Estimarea transferurilor din Fondul de amalgamare voluntară a localităților
Pentru susținerea procesului de amalgamare voluntară și asigurarea dezvoltării infrastructurii și capacităților administrative ale noii UAT amalgamate, sunt estimate următoarele transferuri financiare din Fondul de amalgamare voluntară a localităților: 
· Transferuri cu destinație specială pentru pregătirea proceselor de amalgamare voluntară: 600.000 lei;
· Transferuri cu destinație specială pentru dezvoltarea infrastructurii în UAT amalgamate: 61.503.756 lei;
· Transferuri pentru susținerea bugetelor locale ale UAT amalgamate: 2.000.000 lei (anual până în anul 2030).
TOTAL: 68.103.756 lei.
6. Fundamentarea prin materialele Grupului de Lucru Comun.
7. Rezultatele consultărilor publice
În cadrul procesului de consultare au fost distribuite în toate unitățile administrativ-teritoriale 7561 de ziare informative cu privire la procesul de amalgamare voluntară, editate și printate cu suportul AO “Pune Umărul”, și 350 chestionare, dintre care au fost colectate și analizate 267.  Ca urmare principalele priorități identificate de cetățeni sunt:
· Reparația și întreținerea drumurilor locale;
· Modernizarea sistemului de alimentare cu apă
· Construcția, extinderea și conectarea la sistemul centralizat de canalizare;
· Îmbunătăţirea gestionării deşeurilor şi crearea serviciilor de salubrizare.
Procesul de amalgamare voluntară a fost documentat prin activitatea Grupului de Lucru Comun.
· Procesul-verbal nr. 01 din 19.05.2026, Grupul de Lucru Comun a fost constituit și au fost stabilite acțiunile inițiale privind colectarea informațiilor, aplicarea chestionarelor și identificarea priorităților locale.
· Procesul-verbal nr. 02 din 18.06.2026, Grupul de Lucru Comun a examinat materialele aferente procesului, a acceptat includerea comunei Javgur și a stabilit desfășurarea consultărilor publice asupra documentului de viziune.
· Procesul-verbal nr. 03 din 01.07.2026, Grupul de Lucru Comun a examinat și redactat documentul de viziune, discuții asupra proiectelor de decizie, asupra solicitării transferului nr. 1 și asupra planului de consultări publice.
· Procesul-verbal nr. 04 din 14.07.2026, Grupul de Lucru Comun a examinat Decizia Consiliului comunal Gradiște nr. 7/3 din 10.07.2026 și a acceptat includerea comunei Gradiște în clusterul de amalgamare voluntară.
· Procesul verbal nr. 05 din 27.07.2026, Grupul de Lucru Comun a examinat varianta redactată a Viziunii de dezvoltare a UAT amalgamate cu includerea comunei Gradiște

În concluzie, unitățile administrativ-teritoriale analizate îndeplinesc integral condițiile cumulative prevăzute de legislație, argumentând astfel necesitatea și oportunitatea inițierii procesului de amalgamare voluntară în scopul consolidării unei unități administrativ-teritoriale viabile din punct de vedere administrativ, economic și social. 
         Anexă: Formularul pentru determinarea centrului administrativ al UAT amalgamate și pentru estimarea transferurilor de la Fondul de amalgamare voluntară a localităților pentru selectarea centrului administrativ.
















